
Fremtidig kapacitet og indretning af væresteder og forsorgshjem i Randers Kommune
Udsatterådet anerkender, at der er blevet udført et grundigt stykke arbejde, i forhold til at opstille de fire scenarier.  Scenarie 2, flytning af Hjørnestenen til boligerne på Perron 4, vil kunne løse nogle udfordringer. Blandt andet i forhold til anbefalinger om fremtidens forsorgshjem, i form af bedre og mere træningsegnede boliger og højne sikkerhed for medarbejdere og borgere. Det er selvfølgelig forudsat at der kan findes et egnet sted til Perron 4. 
Udsatterådet har tidligere udtrykt bekymring for sammenlægning af Perron 4 og Slotsgården som ved scenarie 4. En bekymring Udsatterådet fortsat har. Dette særligt i forhold til at borgere ikke må falde ned mellem 2 stole (væresteder). 
Scenarie 4 med sammenlægning af værestederne vil under alle omstændigheder kræver en ombygning af lokalerne på Slotsgården. Udsatterådet foreslår, at der i stedet etableres et værested et alternativt sted i Randers. I den forbindelse forsåles det at arbejdsgruppen, der har arbejdet med de forskellige scenarier samles med henblik på at finde alternativ placering til værestedet. 
Møbelcirklen
Udsatterådet er bekymrede for lukning, da Møbelcirklen er et vigtigt springbræt for rådets målgruppe, som afklaring, og ud i ordinær eller anden beskæftigelse. Der mangler i forvejen arbejdspladser til socialt og psykisk udfordrede borgere, de 1000 unge i Ungeløftet og de herboende ukrainere. 
Udsatterådet mener at Møbelcirklen, med sine 30 årspladser, udfylder en vigtig opgave., Kunne man tænke i at udvide salg til private personer og virksomheder? Kunne man lave det om til en socialøkonomiske virksomhed, som Randers kommune gerne må eje? 
Helhedsorienteret indsats på tværs af arbejdsmarkedet, sundhed og social 
Udsatterådet finder det positivt, at der i budgettet er et ønske om at afsætte midler til særligt tilrettelagt indsats, for at støtte flere udsatte borgere til afklaring af beskæftigelse og fleksjob. Åben Vejledning eller gruppeforløb i Huset Tværs, kunne være interessante at tænke ind.

På vegne af Udsatterådet
Med venlig hilsen
Christian Borg Formand

